[bookmark: _gjdgxs][bookmark: _Hlk152067997]Vienošanās par Defekta darbu izpildi

Rīgā

Rīgā,					 							     Dokumenta datums ir tā
elektroniskās parakstīšanas datums

Rīgas valstspilsētas pašvaldības Ārtelpas un mobilitātes departaments, reģistrācijas Nr. 50900040801, juridiskā adrese: Ģertrūdes iela 36, Rīga, LV-1011 (turpmāk – Pasūtītājs), tā direktora vietnieka inženiertehniskajos jautājumos […], no vienas puses, un 
SIA “BALTIJAS BŪVE”, reģistrācijas Nr. 40103539308, juridiskā adrese: Loka ceļš 51, Jaunmārupe, Mārupes pag., Mārupes nov., LV-2166 (turpmāk – Izpildītājs), kuru pārstāv tās valdes loceklis […]uz statūtu pamata, no otras puses, bet abi kopā un katrs atsevišķi turpmāk  – Puses, ņemot vērā, ka:
a) [bookmark: _Hlk152072946]2025.gada 25.februārī noslēgts līgums Nr. RDCA-25-30-li (turpmāk – Līgums);
b) 2025.gada 25.augustā noslēgta Vienošanās Nr.1 pie Līguma;
c) 2025.gada 17.septembrī noslēgta Vienošanās Nr.2 pie Līguma;
d) 2025.gada 2.oktobrī noslēgta Vienošanās Nr.3 pie Līguma;
e) 2025.gada 19.novembrī noslēgta Vienošanās Nr.4 pie Līguma;
f) 2026.gada 5.janvārī noslēgta Vienošanās Nr.5 pie Līguma;
g) Līgumā noteiktā objekta “Pilsētas sabiedriskā transporta savienojuma punktu izbūves dzelzceļa stacijā “Brasa”” (turpmāk – Objekts) pieņemšanas laikā konstatēti būvdarbu defekti, kas norādīti Objekta būvdarbu defekta aktā (pielikums Nr.1); 
h) objektīvu apstākļu dēļ (nelabvēlīgu laika apstākļu iestāšanās (sniegs, sals)) defekta aktā minētos defekta darbus (turpmāk - Defekta darbi) nevar novērst līdz Līgumā norādītajam Objekta nodošanas ekspluatācijā termiņam;
i) Pasūtītājs, saskaņā ar šajā vienošanās minēto un kopsakarībā ar Pasūtītāja rīcībā esošo papildu informāciju par Objektu, ir secinājis, ka attiecīgi Defekta darbi netraucē minētā Objekta ekspluatācijai un Puses ar šo vienošanos ir noteikuši Defekta darbu novēršanas kārtību, 

lai pilnībā un atbilstoši normatīvo aktu prasībām novērstu defekta aktos norādītos Defekta darbus, Puses noslēdz šo vienošanos par Defekta darbu izpildi (turpmāk – Vienošanās).

1. Vienošanās priekšmets
1.1. Izpildītājs apņemas līdz 2026.gada 30.maijam novērst Defekta aktā norādītos Defekta darbus ievērojot Vienošanās, Līgumā un saistošajos normatīvajos aktos noteikto.
1.2. Vienošanās 1.1.punktā minētie, atbilstošā kvalitātē un prasībām veiktie Defekta darbi tiek apliecināti ar Defekta darbu nodošanas-pieņemšanas aktu (turpmāk – Akts).
1.3. Vienošanās noslēgšana neietekmē Līgumā noteikto darbu izpildi Līgumā noteiktajos termiņos, tajā skaitā, tā nemaina Līgumā noteikto Objekta nodošanas ekspluatācijā termiņu.
1.4. Vienošanās neietekmē Līgumā noteikto darbu garantiju un to izpildes laiku.

2. Defekta darbu izpildes kārtība
2.1. Kā nodrošinājumu Vienošanās 1.1.punktā minētās saistības izpildei Izpildītājs ne vēlāk kā 10 (desmit) kalendāro dienu laikā no šīs vienošanās abpusējās parakstīšanas iesniedz Pasūtītājam Defekta darbu izpildes nodrošinājumu Garantijas summas apmērā, kas Izpildītājam jānoformē kredītiestādes, tās filiāles, vai ārvalsts kredītiestādes filiāles, kas ir tiesīga sniegt pakalpojumus Latvijas Republikā garantijas, vai apdrošināšanas sabiedrības, kas ir tiesīga sniegt pakalpojumus Latvijas Republikā polises formā (iepriekš saskaņojot tā tekstu ar Pasūtītāju) (turpmāk – Garantija), kurai jābūt spēkā līdz 2026.gada 30.maijam, pieskaitot 10 kalendārās dienas. Garantijā ir jābūt norādei, ka tā ir pirmā pieprasījuma, beznosacījuma neatsaucama, kā arī tajā ir iekļauti nosacījumi, no kuriem būtu saprotams, ka nodrošinājuma devējs izmaksās Pasūtītājam garantijas summu pēc pirmā Pasūtītāja pieprasījuma, tāpat jābūt norādei uz Līguma numuru, datumu, iepirkuma priekšmeta daļu. Garantijā norāda, ka tā ir pakļauta Starptautiskās tirdzniecības kameras Vienotie pieprasījuma garantiju noteikumi („The ICC Uniform Rules for Demand Guarantees”, ICC Publication No.758 (2010.gada redakcija, Starptautiskās Tirdzniecības palātas publikācija Nr. 758), bet attiecībā uz jautājumiem, kurus neregulē minētie Starptautiskās tirdzniecības kameras noteikumi, pakļaujas Latvijas Republikā spēkā esošiem normatīvajiem aktiem, kā arī jānorāda, ka prasības un strīdi, kas saistīti ar garantiju vai polisi, izskatāmi Latvijas Republikas tiesā saskaņā ar Latvijas Republikas normatīvajiem aktiem.   
2.2. Garantijas summa ir 599.44 EUR (pieci simti deviņdesmit deviņi eurp un 44 centi), atbilstoši Vienošanās pielikumā Nr.1 ”Defektu akts” norādītājam Defektu darbu apjoma un izmaksu sadalījumam.
2.3. Pasūtītājs ir tiesīgs izmantot Garantiju, tajā skaitā, arī gadījumos, ja tiek piemērots Vienošanās 2.6.punktā noteiktais līgumsods, ja:
2.3.1. Izpildītājs nav izpildījis Defekta darbus, kuru izpildi apliecina Akts, Vienošanās 1.1.punktā noteiktajā termiņā, tajā skaitā, ja Defekta darbu neveikšana Izpildītāja vainas dēļ ir aizkavēta tik tālu, ka kļuvis skaidrs, ka Defekta darbu pabeigšana līdz Vienošanās norādītajam termiņam nav iespējama. Šādā gadījumā Pasūtītājam ir tiesības uzsākt procedūras (piemēram, iepirkumu) cita komersanta (būvdarbu veicēja) līguma noslēgšanai Defekta darbu veikšanai Vienošanās darbības laikā;
2.3.2. Izpildītājs Defekta darbus ir veicis nekvalitatīvi (nepilnīgi, tajā skaitā, neatbilstoši Pasūtītāja norādījumiem, normatīvajiem aktiem) un Pasūtītājs veiktos Defekta darbus nevar pieņemt Vienošanās noteiktajā termiņā;
2.3.3. ja saskaņā ar Starptautisko un Latvijas Republikas nacionālo sankciju likuma 11.1pantā noteikto Vienošanos nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas; 
2.3.4. Izpildītājs pasludināts par maksātnespējīgu, uzsākta Izpildītājs likvidācija (izņemot komercsabiedrības likvidāciju reorganizācijas procesā, kad tiek pārņemtas visas Izpildītājs tiesības un saistības) vai kompetentas valsts institūcijas uz nenoteiktu laiku apturējušas Izpildītāja saimniecisko darbību;
2.4. Ja iestājas kāds no Vienošanās 2.3. punktā minētajiem gadījumiem, Pasūtītājs, bez saskaņošanas ar Izpildītāju, ir tiesīgs Defekta darbu izpildei pieaicināt citu komersantu (būvdarbu veicēju). Šādā gadījumā samaksa par Defektu darbu izpildi tiek segta no kredītiestādes vai apdrošināšanas sabiedrības izsniegtās Garantijas, bet, ja ar to nepietiek Defekta darbu pilnīgai izpildei, Izpildītājam ir pienākums apmaksāt ar faktiskajiem apstākļiem pamatotas Defekta darbu izpildes izmaksas, kas pārsniedz Vienošanās 2.2.punktā minēto Garantijas summu. Pasūtītājam ir prasījuma tiesības pret Izpildītāju par starpības piedziņu, kas izveidojas starp Vienošanās 2.2.punktā minēto Garantijas summu un faktiskajām Defektu darbu izpildes izmaksām.  
2.5. Ja saskaņā ar Izpildītāja iesniegto kredītiestādes vai apdrošināšanas sabiedrības izdoto Garantiju Pasūtītājam netiek izmaksāta atlīdzība, Izpildītājs apņemas atlīdzināt izdevumus par Defektu novēršanu un radītajiem zaudējumiem.
2.6. Ja iestājas Vienošanās 2.3.1.-2.3.2.punktā minētie nosacījumi Pasūtītājs piemēro un Izpildītājs 20 (divdesmit) dienu laikā apmaksā Izpildītājam piemēroto līgumsodu 1.5 procenta apmērā no neizpildīto Defekta darbu summas saskaņā ar Vienošanās pielikumā Nr.1 “Defektu akts” minēto. Līgumsods tiek piemērots arī gadījumā, ja Izpildītājs ir veicis daļēju Defekta darbu izpildi un Pasūtītājs tos ir pieņēmis ar Aktu. Pasūtītājam ir prasījuma tiesības pret Izpildītāju par starpības piedziņu, kas izveidojas starp Vienošanās 2.2.punktā minēto Garantijas summu un līgumsoda izmaksām.
2.7. [bookmark: _1fob9te]Izpildītājam ir pienākums nodrošināt, ka Defekta darbi tiek uzsākti savlaicīgi, tie tiek veikti līdz ar labvēlīgu klimatisku apstākļu (diennakts zemākā/vidējā temperatūra, vēja ātrums, nokrišņu daudzums u.c.) iestāšanos un 2 darba dienu laikā no šādu apstākļu iestāšanās Izpildītājs informē Pasūtītāju par Defekta darbu izpildes plānu. Pasūtītājam ir tiesības pieprasīt Izpildītājam sniegt informāciju par Defekta darbu izpildes grafiku.
Ja Vienošanās nav stājusies spēkā un Izpildītājs nav iesniedzis Pasūtītājam Vienošanās 2.1.punktā noteikto Garantiju, Pasūtītājs ir tiesīgs nesaskaņot (neakceptēt) Izpildītāja Būvniecības informācijas sistēmā sagatavoto apliecinājumu par inženierbūves gatavību ekspluatācijai attiecīgajā Objektā.

3. Pretenzijas, domstarpības
3.1. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viens otru par savu viedokli attiecībā uz strīdu, kā arī iespējamo strīda risinājumu.
3.2. Ja strīda risinājumu neizdodas panākt, Puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.

4. Vienošanās termiņš
4.1. Vienošanās stājas spēkā tā abpusējas parakstīšanas dienā un ir spēkā līdz Pušu visu saistību izpildei. Vienošanās parakstīšanas diena ir pēdējā elektroniskā paraksta un laika zīmoga diena.
4.2. Vienošanās var grozīt ar Pušu rakstisku vienošanos, kas tiek pievienota Vienošanās kā neatņemama tā sastāvdaļa.
4.3. Vienošanās ir saistoša Pušu tiesību un saistību pārņēmējiem.

5. Citi noteikumi
5.1. Vienošanās neatrunātie jautājumi tiek izskatīti saskaņā ar Latvijas Republikas normatīvajiem aktiem.
5.2. Vienošanās ietver Pušu tiesības un pienākumus attiecībā uz Vienošanās priekšmetu tikai tiktāl cik tas noteikts Vienošanās. Saistības, kuras attiecināmas starp Pasūtītāju un Izpildītāju, kas nav tieši atrunātas Vienošanās, bet ir saistītas vai izriet no Vienošanās, izpildāmas saskaņā ar Līguma noteikumiem un nosacījumiem.
5.3. Pasūtītāja kontaktpersona Vienošanās izpildē - Rīgas valstspilsētas pašvaldības Centrālās administrācijas Publiskās infrastruktūras attīstības pārvalde Pārvaldes vadītāja vietniece - projektu vadītāja […].
5.4. Izpildītāja kontaktpersona Vienošanās izpildē – Projektu vadītājs […]. 
5.5. Vienošanās sagatavota uz 3 (trīs) lapām, ar 1 (vienu) pielikumiem (pielikumu lapu skaits netiek ieskaitīts Vienošanās lapu skaitā) elektroniska dokumenta veidā, parakstīts ar drošiem elektroniskiem parakstiem un satur laika zīmogu.
5.6. Šādi Vienošanās pielikumi ir Vienošanās neatņemama sastāvdaļa:
5.6.1. pielikums Nr.1 “Defektu akts”

6. Pušu adreses un paraksti

	Pasūtītājs:
Rīgas valstspilsētas pašvaldības 
Ārtelpas un mobilitātes departaments
Ģertrūdes iela 36, Rīga, LV-1011 
Reģistrācijas numurs 50900040801


Departamenta direktora vietnieks inženiertehniskajos jautājumos
[…]
	Izpildītājs:
SIA “BALTIJAS BŪVE”
Reģ. Nr. 40103539308
Juridiskā adrese: Loka ceļš 51, Jaunmārupe,
Mārupes pag., Mārupes nov., LV2166


Valdes loceklis 
[…]

